Gregorio Manzano

Gregorio Manzano (s. 5. elokuuta 1956) on espanjalainen jalkapallovalmentaja. 

Manzano on koulutukseltaan psykologi eikä hänellä ole omaa pelaajataustaa. Manzanon erityisenä vahvuutena on pidetty hänen kykyään elvyttää kriisijoukkueita, jotka taistelevat sarjasta putoamista vastaan. Lisäksi hänen harjoitusmetodejaan pidetään poikkeuksellisina. Esimerkiksi Manzanon valmentaessa Rayo Vallecanoa joukkueen pelaajien tuli hioa syöttötekniikkaansa pallottelemalla side silmillä.Mallorca's managerial magic keeps boardroom bedlam at bay Guardian (Luettu 9. joulukuuta 2009)

Ura valmentajana

Manzano aloitti uransa valmentamalla useampia pienseuroja eteläespanjalaisessa kotimaakunnassaan Jaénissa. Ensimmäinen pesti ammattilaisliigaan tuli vuonna 1996, kun kolmanneksi korkeimmalla sarjatasolla, Segunda División B:ssä, pelaava toledolaisseura Talavera palkkasi Manzanon. Hänen ensimmäinen pääsarjaseuransa oli Real Valladolid, jonne hän siirtyi vuonna 1999. Valmennusuran tähänastinen huippu osui kaudelle 2002–2003, jolloin hän valmensi Real Mallorcaa. Tuolloin Manzano miehistöineen voitti Espanjan cupin. Ennen Recreativo Huelvan kaatumista finaalissa Mallorca oli raivannut tieltään Real Madridin neljännesvälierissä ja Deportivo La Coruñan välierävaiheessa. Mestarijoukkueen avainpelaaja oli nykyisin Interi Milania edustava Samuel Eto'o. 

Manzanon menestys herätti myös suurseurojen kiinnostuksen ja valmentajan seuraava osoite oli pääkaupungin Atlético Madrid. Mallorcalta hän vei mukanaan argentiinalaisen pelintekijän Ariel Ibagazan ja laitahyökkääjä Álvaro Novon. Manzano seurasi tehtävässä legendaarista Luis Aragonésia, joka oli nostanut Atléticon uudelleen Espanjan pääsarjaan vuonna 2002. Seuran tavoite oli yltää seuraavana vuonna eurokentille. Manzanon alaisuudessa Atlético jäi kuitenkin seitsemänneksi eikä pelkkä paikka Intertoto Cupissa tyydyttänyt seurajohtoa, joka vapautti Manzanon tehtävistään kauden 2003–2004 päätteeksi.Manzano leaves Atletico Sky Sports (Luettu 9. joulukuuta 2009) 

Valmennettuaan Málagaa yhden kauden verran Manzano siirtyi jälleen valmentamaan Mallorcaa. Toisen Mallorca-pestin paras saavutus oli kauden 2009–2010 viides sija. Manzano jätti Mallorcan kyseisen kauden päätteeksi, koska talousvaikeuksissa painiskeleva seura ei kyennet tarjoamaan hänelle haluamaansa jatkosopimusta.Manzano se marcha porque el club no puede asumir su ficha Marca. Viitattu 20.5.2010.

26. syyskuuta 2010 hänen ilmoitettiin siirtyvän Sevillan uudeksi päävalmentajaksi. Hän korvaa tehtävässä Antonio Álvarezin.El Sevilla destituye a Álvarez y nombra a Manzano Marca. Viitattu 27.9.2010. Manzanon johdolla Sevilla sijoittui liigassa lopulta viidenneksi jääden neljän pisteen päähän Mestarien liigan karsintoihin oikeuttaneesta nelossijasta. Kauden jälkeen seura ilmoitti ettei se jatka Manzanon sopimusta. Manzano leaves Sevilla

Kesäkuussa 2011 Manzano palasi Atléticoon ja solmi seuran kanssa yhden kauden mittaisen sopimuksen.Goyo Manzano será el nuevo entrenador del Club Atlético de Madrid clubatleticodemadrid.com (Luettu 8. kesäkuuta 2011) Kausi 2011/12 lähti käyntiin alle odotusten ja Atlético vajosi syyskaudella La Ligan keskikastiin. Putoaminen Copa del Reystä Segunda B:ssä pelannutta Albacete Balompiétä vastaan ja jumittuminen liigan sijalle 10 johtivat lopulta Manzanon potkuihin joulun alla 2011. Atletico sack Manzano 

Helmikuussa 2013 Manzano palasi Primera Divisiónin toiseksi viimeisenä majailleen RCD Mallorcan päävalmentajaksi. Pelastaako Manzano Mallorcan putoamiselta? Manzano ei onnistunut pelastamaan seuraa putoamiselta. Kauden jälkeen hän joutui jättämään tehtävänsä. Former Depor boss Oltra announced new Mallorca coach

Helmikuussa 2014 Manzanosta tuli Kiinan Superliigassa pelaavan Beijing Guoanin päävalmentaja. Gregorio Manzano ficha por el Beijing Guoan Manzanon johdolla Guoan taisteli liigamestaruudesta kaudella 2014, mutta joutui lopulta taipumaan hopealle kolmen pisteen erolla Guangzhou Evergrandeen. Menestyksen myötä Manzano valittiin Kiinan Superligian vuoden parhaaksi jalkapallovalmentajaksi. Manzano named Best Coach in the Chinese Super League Manzano jätti Guoanin kaksivuotisen sopimuksen umpeuduttua kauden 2014 jälkeen. Manzano announces departure from Beijing Guoan Joulukuussa 2015 uutisoitiin, että hän aloittaa vuoden 2016 alussa Shanghai Greenlandin päävalmentajana. Shenhua turns to ex-Guo’an manager Manzano to replace Gillot

Manzanon johdolla Shanghai Greenland pelasi hyvän kauden Kiinan Superliigassa sijoittuen lopulta neljänneksi. Sijoitus oli seuran paras saavutus kuuteen vuoteen. Kiinan cupissa joukkueen tie katkesi välieriin. Kokonaisuutena hyvästä ja menestyksekkäästä kaudesta huolimatta seura ilmoitti marraskuun alussa 2016, ettei se jatka Manzanon sopimusta kauden jälkeen.CSL giants Shanghai Shenhua part ways with Gregorio Manzano

Toukokuussa 2017 Manzano jatkoi valmennusuraansa Kiinassa Superliigaan nousseen Guizhoun päävalmentajana.Gregorio Manzano beats Roberto Carlos to be appointed new Guizhou Zhicheng coach Manzano luotsasi sarjanousijan kaudella 2017 liigassa sijalle 7 ja joukkue uusi sarjapaikkansa. Kaudella 2018 menestys oli heikompaa ja Guizhoun majaillessa kesäkuun alussa sijalla 16, seurajohto erotti Manzanon.贵州恒丰官方宣布佩特莱斯库成新帅 曼萨诺下课

 Meriitit 

 La Ligan vuoden valmentaja: 2008
 Kiinan Superliigan vuoden valmentaja: 2014

 Lähteet 

Luokka:Espanjalaiset jalkapallovalmentajat
Luokka:Vuonna 1956 syntyneet
Luokka:Elävät henkilöt